# Navodila za odpravo neskladij

## IZPIS IZ CENTRALNEGA REGISTRA GOVEDA (CRG)

Seznam goveda na obratu/gospodarstvu na dan: 01.02.24

Seznam premikov za obdobje od 02.09.23 do 01.02.24

### OPOZORILO – NEPRIGLAŠENI PREMIKI

Seznam goveda z nepopolnimi podatki o premikih, premiki priglašeni v obdobju od 01.02.22 do 01.02.24

|  |
| --- |
| Za živali, ki so navedene v tej tabeli:  • niste priglasili ODHODA z vašega obrata/gospodarstva, priglašen pa je PRIHOD na drug obrat/gospodarstvo;  • niste priglasili PRIHODA na vaše obrat/gospodarstvo, oddajatelj pa je navedel vaš obrat/gospodarstvo kot lokacijo ODHODA;  • priglasili ste ODHOD z vašega obrata/gospodarstva, prejemnik pa ni priglasil PRIHODA na svoj obrat/gospodarstvo.  Premik oziroma morebitni popravek podatkov o premiku nemudoma sporočite pooblaščeni veterinarski organizaciji. Če imate dostop do portala Volos, lahko premik v CRG priglasite sami.  (če takih živali na vašem gospodarstvu/obratu ni, tabele ni) |

### OPOZORILO – SLEDLJIVOST

Seznam goveda, katerega sledljivost se konča na vašem obratu/gospodarstvu, premiki priglašeni v obdobju od 02.09.23 do 01.02.24

|  |
| --- |
| V tabeli so zajete naslednje živali:  • priglasili ste premik goveda na drug obrat/gospodarstvo, novi izvajalec dejavnosti/imetnik pa je zavrnil prejem goveda, oz. naslovnik, ki ste ga navedli, ne obstaja. V tabeli je zabeleženo »Zavrnjen prihod« oziroma »Odhod v neznano – NEPRAVILNOST«;  • v primeru zakola v sili niste pridobili napotnice oz. ste pridobili napotnico, vendar bolne oz. poškodovane živali ali trupa v sili zaklane živali niste odpeljali v klavnico. V tabeli je zabeleženo »Zakol/pogin doma – NEPRAVILNOST«;  • v primeru pogina goveda niste poklicali veterinarsko higienske službe (VHS). V tabeli je zabeleženo »Zakol/pogin doma – NEPRAVILNOST«;  • pri kraji oz. izgubi goveda dogodka niste prijavili policiji in priglasili pristojnemu veterinarju. V tabeli je zabeleženo »Odhod v neznano – NEPRAVILNOST«.  (če takih živali na vašem gospodarstvu/obratu ni, tabele ni) |

### OPOZORILO – NEPOPOLNE OZNAČITVE

Nepopolno označene (samo ena ušesna znamka) in neoznačene živali od 02.09.23 do 01.02.24

|  |
| --- |
| V tabeli so zajete živali, ki so bile pri veterinarskem pregledu ali nadzoru na kraju samem na vašem obratu/gospodarstvu v navedenem obdobju ugotovljene kot nepopolno označene (samo ena ušesna znamka) oziroma neoznačene. Nemudoma preverite, če so živali pravilno označene. Manjkajoče ušesne znamke lahko naročite pri enem izmed registriranih ponudnikov ušesnih znamk (seznam ponudnikov in ponudbe so objavljene na spletni strani Uprave) na enega izmed naslednjih načinov:  • neposredno pri registriranemu ponudniku ušesnih znamk,  • pri pooblaščenem označevalcu (kmetijsko gozdarski zavod ali pooblaščena veterinarska organizacija),  • neposredno v Centralnem registru goveda, če ste že uporabnik obstoječega portala Volos.  Če ste za živali, ki so navedene v tej tabeli, ušesne znamke že naročili in jih pravilno označili, vam ni potrebno ukrepati.  (če takih živali na vašem gospodarstvu/obratu ob veterinarskem pregledu ali nadzoru na kraju samem po 02.09.2023 ni bilo, tabele ni) |

### OPOZORILO – NESKLADJA V DATUMIH PREMIKOV

Seznam goveda, pri katerem se datum odhoda in datum prihoda razlikujeta za en dan ali več, premiki priglašeni v obdobju od 01.02.22 do 01.02.24

|  |
| --- |
| Za živali, ki so navedene v tej tabeli, se datum odhoda in datum prihoda razlikujeta:  • če je datum prihoda večji od datuma odhoda, so izpisane živali, pri katerih je razlika v datumih več kot en dan;  • če je datum odhoda večji od datuma prihoda, so izpisane živali, pri katerih je razlika v datumih en dan ali več.  Nemudoma preverite datum odhoda oziroma prihoda živali, ki ste ga priglasili in morebitni popravek podatkov o datumu premika sporočite na UVHVVR - SIRIS.  (če takih živali na vašem gospodarstvu/obratu ni, tabele ni) |